**Tālākizglītības kursi**

**Izglītības programmas *Taustiņinstrumentu spēle - Akordeona spēle* pedagogiem**

2021. gada 29. oktobrī Staņislava Broka Daugavpils Mūzikas vidusskola rīko profesionālās pilnveides kursus izglītības programmas *Taustiņinstrumentu spēle - Akordeona spēle* pedagogiem XVII Starptautiskā akordeonistu festivāla un **Valērija Hodukina XII Starptautiskā jauno akordeonistu konkursa** ietvaros.

**Kursu tēma:**

Jauno akordeonistu - izpildītājmākslinieku audzināšanas pamatjautājumi pasaules akordeona spēles mākslas mūsdienīgo attīstības tendenču aspektā.

**Kursu apjoms:** *8 stundas (tiks izsniegts sertifikāts par pedagoga profesionālās kvalifikācijas paaugstināšanu).*

 **Kursu mērķis:** *vispusīgi izskatīt akordeona spēles meistarības īpatnības; konkretizēt skaņdarbu atskaņojuma principus un pedagoģiskās metodes to sasniegšanai; iepazīt jaunākās* *pedagoģiskās tendences*.

***Profesionālās pilnveides kursi notiek google meet platformā.***

***Pieslēgšanās dati tiks nosūtīti pēc reģistrācijas kursiem.***

**DIENAS KĀRTĪBA**

|  |  |
| --- | --- |
| 9.50  | Pieslēgšanās |
| 10.00 | Metodiskais seminārs**Valērija Hodukina XII Starptautiskā** jauno akordeonistu konkursa rezultātu apkopošana un rekomendāciju sniegšana.  |
| 10.40 | **Artjoms Ņižņiks** (Krievija) - Mūsdienu akordeona un bajāna izpildītājmākslas attīstības tendences Krievijā. Lekcija.  |
| 11.30 | **Jaroslavs Oleksivs** (Ukraina) - Darbs pie skaņveides akordeona spēles klasē. Plēšas vadīšana un artikulācija. Meistarklase. |
| 12.20 | **Jaroslavs Oleksivs** (Ukraina) - Bajāna-akordeona mākslas tendences Ukrainā: Ļvovas skolas komponistu jaunākā nošu literatūra bajānam un akordeonam. Lekcija |
| 13.30 | Pārtraukums |
| 14.00 | **Artjoms Ņižņiks** (Krievija) - Jauna nošu krājuma “25 Mazi stāsti*”* prezentācija, tikšanās ar komponistu. Artjomu Ņižņiku. Praktikums |
| 15.30 | **Eduardas Gabnis** (Lietuva) - Konkursu un festivālu nozīme mūziķa –izpildītājmākslinieka sagatavošanas procesā XXI gadsimta sociālās un kultūrvides iespaidā. |
| 16.10 | **Tatjana Saratova** (Latvija) Latvijas akordeonistu asociācijas jauninājumi. Latvijas akordeona spēles vadlīnijas un attīstības tendences. Dažādu valstu akordeona spēles pedagogu aktuālāko jautājumu apspriede, pieredzes apmaiņa. Brīvā diskusija. |

**Profesionālās pilnveides kursu vadītāji:**

**Artjoms Ņižņiks** (Belgoroda, Krievija) Belgorodas Valsts mākslas un kultūras institūta Tautas instrumentu katedras vadītājs, Phd (doktors mākslas jomā), asociētais profesors, starptautisko konkursu laureāts, Ukrainas komponistu Nacionālās savienības biedrs.

**Eduardas Gabnis** (Viļņius, Lietuva)Lietuvas Mūzikas un teātra akadēmijas profesors, Daugavpils Universitātes viesprofesors, Lietuvas Nacionālās akordeonistu asociācijas mākslinieciskais vadītājs, Starptautisko akordeonistu konkursu organizators un žūrijas loceklis, vairākkārtējais Starptautisko konkursu laureāts. No 1978. gada aktīvi koncertē: duetā ar Genādiju Savkovu un Internacionālā kvinteta Excelsior sastāvā.

**Jaroslavs Oleksivs** (Ļvovs, Ukraina)– Ņikolaja Lisenko Ļvovas Nacionālas Mūzikas akadēmijas Orķestra fakultātes zinātniskā darbā dekāna vietnieks, Tautas instrumentu katedras vecākais pasniedzējs. Ukrainas bajānistu - akordeonistu asociācijas un Ļvovas reģiona Ukrainas Nacionālās mūzikas savienības valdes loceklis, starptautisko konkursu laureāts, komponists, diriģents, starptautiskas konkursu žūrijas loceklis, sabiedriskais darbinieks.

**Tatjana Saratova (Daugavpils, Latvija)** – Staņislava Broka Daugavpils Mūzikas vidusskolas Taustiņinstrumentu spēles – Akordeona spēles nodaļas vadītāja, Daugavpils akordeonistu orķestra vadītāja, Starptautiskā akordeona festivāla mākslinieciskā vadītāja, Latvijas akordeonistu asociācijas priekšsēdētāja, Valsts un Starptautisko festivālu un konkursu žūrijas locekle. Maģistra grāds mūzikā.

**Dalības maksa: 10 eiro**

Dalības maksu pārskaitīt:

Staņislava Broka Daugavpils Mūzikas vidusskola

Kandavas iela 2a, Daugavpils, LV- 5401

Nodokļu maksātāja reģistrācijas Nr. 90000066001

Norēķinu konts LV04TREL2220521005000

VALSTS KASE, bankas kods TRELLV22

**Dalībnieku reģistrācija:**

Reģistrēties profesionālās kvalifikācijas pilnveides kursiem var līdz 28. oktobrim (ieskaitot) rakstot uz e-pastu sbdmv@sbdmv.lv

Sīkāka informācija tel.: 29244787 /Tatjana Saratova/